《赵师雄梅阴乍觉三首 其三》
明代·黎景义

星散云飞恨独长，那堪向晓月茫茫。银英缀雪留清脸，玉萼迎风动素裳。

离别靓妆心尚醉，徘徊孤影魄还香。空山寂寂谁相顾，翠羽无情语断肠。

作者简介：黎景义（一六〇三—一六六二？），一名内美，字克和。顺德人。明思宗崇祯间诸生。黎遂球、陈邦彦、梁朝钟、陈子壮、张家玉等皆为其友。明清鼎革，奉母隐居桃山不出。著有《二丸居集》八卷。清陈伯陶编《胜朝粤东遗民录》有传。